recursal/SuperWikiNEXT-32B huggingface dataset:
**Балисо** (англиски: *Baliceaux*) е мал ненаселен остров во Карипското Море.

Географија
----------

Денес островот е приватен. Овој остров се наоѓа во Карипското Море, дел е од островската група Гренадини во островската држава Свети Винцент и Гренадини. Островот е карпест, има и шумски предели. Крајбрежјето е карпесто и околу брегот има неколку карпи кои се издигнуваат од морето, особено во северниот и источниот дел на островот. Овој остров е во непосредна близина на островот Батовија, а помеѓу нив се наоѓа малото Чрч Ки.Јужно е малиот Ол Аваш Ајленд. Вкупната површина на островот е 1,35 км2.

Историја
--------

Овој остров од страна на Европејците бил откриен во 15 век, исто како и останатите Гренадини. Островот има интересна историја. Овој остров се стекнал со „слава" за време на Првата и втората карипска војна, во периодот од 1769 до 1795 година. Бидејќи на островот се наоѓа највисоката точка од 126 метри, тој врв, „Ган Хил", служел како опсерваторска станица на војници за време на војните.

Во 1790-те Британците казниле околу 5000 црнци-Карипци и ги испратиле на островов. Ова се случило по поразот на карипскиот водич Џозед Шатојер во Свети Винцент. Нивните потомци денес се познати како Гарифуанци и живеат покрај брегот на копнените средноамерикански држави, Белиз, Хондурас, Гватемала и Никарагва. Тие што починале на островот, а не успеале да се преселат во Средна Америка, биле закопани на островот. Со текот на времето, поради морето, местото на закопот еродирал и малку останало од гробиштата.

Наводи
------

|  |  |
| --- | --- |
| Ризница | „Балисо" на Ризницата ? |

1. ↑  Balliceaux Island New York Times
2. 1 2  (француски) Baliceaux Island (St Vincent)

Поврзано
--------

* Гренадини
* Свети Винцент и Гренадини
Поглед кон куќата
**Арапска куќа** (Хотел „Јадран") — зграда во неомавритански стил во центарот на Скопје.

Историја
--------

Првобитно, „Арапската куќа" била семејна куќа во сопственост на браќата Агоп и Агавни Дикиниџијан, богати трговци Ерменци. а била изградена во периодот 1936-1938 година. Надворешноста на палатата била права сензација за граѓаните на Скопје, со шарени полуелиптични џамлаци, на два ката со балкони на столбовите, со кули наместо ќерамиди на покривот и со чудни шари на фасадата. На влезот имало масивна железна врата со изгравирани иницијали од благороден метал „А.Д.", бавча со водоскок и масивна орнаментирана ограда. Внатрешноста на палатата била со унгарски паркет со орнаментика, со жолто-зелени и црвени стакла, со црвени мермерни скали, со мермерни декорации од сини птици на скалите и во ходниците, со кристални лустери и со детаљи од слонова коска. Ерменецот Агоп Дикинџијан бил сопственик и на фабриката за шамии „Тулбенд". Нејзин архитект бил рускиот емигрант Иван Артемушкин, кој се доселил во Скопје непосредно по Октомвриската револуција. По смртта на Агоп и неговата сопруга Агавни, во Арапската куќа живееле Рустем бег со својата сопруга, Русинката Натали.

Во 1964 година, „Арапската куќа" била преуредена во хотел, наречен „Јадран". Последното преуредување на куќата е направено во 1989 година.

Архитектонски одлики
--------------------

„Арапската куќа" е градена во маварски стил. Поради својата архитектонска особеност, „Арапската куќа" е прогласена за историски споменик на културата.

Наводи
------

1. ↑  Марина Апостоловска, „Стари семејства...", стр. 17-18.
2. 1 2  Офелија Димковска, „Нова Година ќе дојде на Сквер Јадран", *Фокус*, број 1054, 18 декември 2015, стр. 55.

Надворешни врски
----------------

* Арапската куќа — голема сензација за старите скопјани[*мртва врска*] (Нова Македонија, 30.5.2009)
* Хотел „Јадран" — официјално мрежно место
Аманда Кристенсен
**Аманда Шарлота Кристенсен**, родена *Свенсон* (11 март 1863, Фрутуна - 6 февруари 1928 година, Ница) била шведска модна дизајнерка и деловна личност. Таа ја основала фирмата *Аманда Кристенсен АБ* (1885), која имала кралски налог за назначување од 1949 година, и ја создала етикетата за вратоврски Röda Sigillet („Црвен печат").

Животот
-------

Аманда Кристенсен била ќерка на фармер во Вардинге од Гнеста. Во 1883 година, таа се преселила во Стокхолм за да стане учителка, но наместо тоа, била вработена како шивачка во кројачката фирма Еден.

Во 1885 година, таа основала сопствена кројачка фирма за машки додатоци, првично со само двајца вработени во неа. На почетокот, таа произведувала само бели машни (за целосен вечерен фустан ); а подоцна, беше додадено производството на црни машни (за полуформален фустан). Кристенсен постепено го зголемила бројот на клиенти и вработени, добивајќи продавачи надвор од главниот град. По студиското патување во странство во 1890 година, таа започна голема експанзија, со десет вработени, и значително го прошири опсегот на произведени стилови, вклучително и машни и вратоврски во многу нови бои и модели. Таа произведувала вратоврски од свила во период кога свилените вратоврски, дотогаш биле невообичаени во Шведска. Таа организирала набавка на свилени ткаенини од застапници во Франција и Италија. Кристенсен продолжила редовно да патува во странство заради студирање и бизнис, во подоцнежните години со нејзиниот син Рудолф. Во раните 1900-ти, таа лансираше свој бренд, Рода Сигилет.

Кристенсен се омажила за шведскиот уметник Кристијан Кристенсен во 1880-тите.

Синот на Кристенсен, Руперт, го презел секојдневното работење на компанијата по нејзиното пензионирање во 1909 година. Таа ги поминала своите последни години ангажирана во одгледување цвеќиња и опширно читање; се преселила во вила во Ница во 1926 година.

Наводи
------

1. ↑  [R. Christensen (anon.)]: Tema med variationer - Några glimtar ur kravattens historia, Stockholm 1945

Користена литература
--------------------

* [R. Christensen (anon.)]: Tema med variationer - Några glimtar ur kravattens historia, [Theme with variations - Some glimpses from the history of the tie] Stockholm 1945
* Inga Wintzell: Slipsar, Stockholm 1999
* Svenskt porträttgalleri, del XXII, Stockholm 1906
**Балканот не е мртов** e македонски игран филм, по сценарио на Дејан Дуковски, Александар Поповски и Ана Ласиќ, а во режија на Александар Поповски. Музиката ја компонирал Кирил Џајковски. Филмот е екранизација на истоимената драма на Дејан Дуковски од 1992 година.

Основни податоци за филмот
--------------------------

„Балканот не е мртов" е прв самостоен филм на режисерот Александар Поповски. Сценариото за филмот е напишано од Дејан Дуковски, Александар Поповски и Ана Ласиќ, а според истоимениот драмски текст на Дејан Дуковски од 1994 година. Проектот за снимање на филмот бил одобрен уште во 2004 година, но поради бројните административни и технички проблеми, снимањето завршило дури во 2010 година. Филмот за првпат бил прикажан на фестивалот "Браќа Манаки" во Битола, во 2012 година, додека официјалната премиера пред публиката била одржана на 18 октомври 2013 година во киното "Милениум", во Скопје. Филмот е снимен во копродукција на продуцентските куќи "Кино око" и "ФхЗх" од Скопје, и "Аталанта" од Словенија. Снимањето било финансирано од Министерството за култура на Македонија и од Филмскиот фонд на Македонија, а вкупниот буџет изнесувал 850.000 евра.

Кратка содржина
---------------

**Разоткривачко предупредување: *Следат подробности што го разоткриваат дејствието и/или расплетот.***
1905 година. Европа го достигна зенитот на славата ....Европејците се вџашени од технолошките достигнувања на Хенри Форд и браќата Рајт. Чудото со сликата во движење на Џорџ Молие и појавувањето на Сара Бернар ги забавува европските градови. Паради на радост и луксузни партии ... Создадени се нови скулптури, нови споменици, нови архитектонски гиганти се изградени насекаде. Европејците ја поздравуваат новата епоха која конечно ќе го обедини стариот континент, да стави крај на војните и донесе радост, напредок и благосостојба на човештвото. Во исто време, далеку на Балканот, големата Отоманското Царство се распаѓа.

***Крај на информациите поврзани со дејствието и/или расплетот.***

Наводи
------

1. 1 2 3 4 5 6 7  Balkanot ne e mrtov (2013)
2. ↑
3. ↑  "Балканот... цели на арт-фестивали", *Дневник*, број 5293, година XVII, петок, 18 октомври 2013, стр. 20.
(Мидлбрук, 1984 година) За снимкава Пушти (помош·инфо)
**Алжирска скала** ― музичка скала која често е користена во алжирската, берберската и северноафриканската музика. Честото користење на 1,5 чекори (мало трето) во скалата придонесува за звук кој најчесто се поврзува со мавриската музика.

 (Фишер, 1996 година)
Таа е исто така дефинирана како скала за единаесет ноти со две зголемени секунди. Жак Ибер прв ја употребил оваа дефиниција во делото *Escales* (1924).

Во индиската карнатична музика, ова одговара на делото „*Симендрамадјамам*".

Формула за скалата
------------------

Во чекорната нотација:

* Ц, П, ЦП, П, П, ЦП, П
* Ц = Цел чекор
* H = Половина чекор
* ЦП = Цел и половина чекор

или во децимали:

* 1 чекор + 0,5 чекор + 1,5 чекор + 0,5 чекор + 0,5 чекор + 1,5 чекор + 0,5 чекор.

Оваа формула ја дава само првата октава. Во втората октава, третиот чекор е 1 наместо 1,5, проследен со чекор од 1 наместо 0,5. Ова може да се види на сликите десно. Во онаа на дното (со скала со три октави, Фишер 1996), долната октава покажува Ф♯ додека горната октава покажува Ф природно.

Ова може да се забележи и како степени во однос на коренската нота:

* Прва октава: 1 2 ♭3 ♯4 5 ♭6 7 8
* Втора октава: 1 2 ♭3 4 5 ♭6 7 8

Може да се замисли и како хармоничен мал со покачена 4 во првата октава.

Извори
------

1. ↑  Middlebrook, Ron (1984). *Scales and Modes in the Beginning*, p.125. ISBN 0-89898-151-4.
2. ↑  Fischer, Peter (1996). *Rock Guitar Secrets*, p.160. Mel Bay Publications. ISBN 3-927190-62-4, ISBN 978-3-927190-62-7.
3. ↑  Robert Fink, Robert Ricci (1975). *The Language of Twentieth Century Music: A Dictionary of Terms*, p.3. Schirmer Books. ISBN 0-02-870600-5, ISBN 978-0-02-870600-9.

Надворешни врски
----------------

*
***Аманда Нокс*** е американски документарен филм од 2016 година за Аманда Нокс, двапати осудена и подоцна ослободена за убиството на Мередит Керчер во 2007 година. Премиерата била на Меѓународниот филмски фестивал во Торонто на 10 септември 2016 година и на Нетфликс на 30 септември 2016 година.

Синопсис
--------

Со интервјуа со Аманда Нокс, нејзиното поранешно момче Рафаеле Солечито, италијанскиот обвинител Џулијано Мињини и новинарот на Дејли Меил Ник Пиза, документарецот го прикажува убиството на цимерката на Нокс, Мередит Керчер и последователната истрага, судењата и жалбите. Преку нејзината слава засилена од таблоидното новинарство, Нокс била осудена за убиство и поминала четири години во италијански затвор пред да биде ослободена од страна на Врховниот касационен суд. „Мислам дека се обидувам да објаснам какво е чувството да се биде погрешно осуден", објаснила Нокс во едно интервју. „Или да се биде ова страшно чудовиште или да се биде оваа обична личност која е ранлива".

Прием
-----

Од Јули 2017[update]
, овој филм имал рејтинг од 84% на Rotten Tomatoes, врз основа на 43 критики, со просечна оценка од 7,2/10. На Метакритик, филмот имал пондерирана просечна оценка од 78 од 100, врз основа на 17 критичари, што укажува на „генерално поволни критики".

Филмот бил номиниран за наградите „Прајтајм Еми" за извонредна документарна или нефикција специјална и за извонредно пишување за нефикциона програма.

Наводи
------

1. ↑  Ahmed, Tufayel (August 10, 2016). „Netflix Announces Premiere Dates for Amanda Knox Documentary and Three More". *Newsweek*. Посетено на July 17, 2017.
2. ↑  „Amanda Knox Netflix documentary gets mixed reviews". *BBC News Online*. September 30, 2016. Посетено на July 17, 2017.
3. ↑  „Nominees/Winners | Television Academy". Academy of Television Arts & Sciences. Посетено на July 17, 2017.
4. ↑  „Nominees/Winners | Television Academy". Academy of Television Arts & Sciences. Посетено на July 17, 2017.

Надворешни врски
----------------

* Amanda Knox on Netflix
* Amanda Knox at IMDb
* *Аманда Нокс* на Rotten Tomatoes
Професорката Бродерик во 2015 година
**Аманда Џејн Бродерик** (родена 1971 година) е британски академик и академски администратор, која е заменик-канцелар и претседател на Универзитетот во Источен Лондон од септември 2018 година. Таа е и професор по меѓународен бизнис.

Биографија
----------

Со семејно потекло од Авганистан, Белгија, Ирска и Хал, Бродерик е родена во 1971 година и израсната во Стафордшир, Англија. Дипломирала на Универзитетот Де Монтфорт во Лестер, со диплома за уметности (БА) од прва класа по маркетинг и психологија и доктор по филозофија (д-р) за меѓународен бизнис.

Кариера
-------

Таа претходно предавала на Универзитетот во Њукасл, Универзитетот во Салфорд, Универзитетот Дурам, Универзитетот Ковентри, Универзитетот Астон и Универзитетот Де Монтфорт. Пред да се пресели на Универзитетот во Њукасл, таа била продекан (Меѓународни приоритети) и извршен декан на Колеџот за бизнис и право, Универзитетот во Салфорд; директор на Друштвото „Св. Кутберт" (Универзитетскиот колеџ во Дарем)  и заменик-декан на бизнис школата Дарем. Таа, исто така, го водела развојот на Универзитетската академија 92, основана од Класата на '92 и Универзитетот Ланкастер, започната во септември 2017 година. Во 2019 година, таа била избрана за претставник на Советот на Асоцијацијата на универзитети на Комонвелтот.

Истражувања
-----------

Експертизата на Бродерик лежи во областа на меѓународниот бизнис, маркетинг психологијата и стратешките комуникации. Таа е автор на два важни текста во нејзината област  и има искуство во истражување и финансирање на претпријатија.

Професионална кариера
---------------------

За време на нејзиниот мандат како декан во Салфорд, тие биле прогласени за Бизнис школа на годината на Тајмс за високо образование во 2014 година.

Во 2019 година, таа била избрана за претставник на Советот на Асоцијацијата на универзитети на Комонвелтот (ACU).

Наводи
------

1. ↑  King, Jon. „University of East London appoints new vice-chancellor". *Newham Recorder*. Архивирано од изворникот на 2019-08-09. Посетено на 2019-10-11.
2. 1 2 3  „Amanda Broderick becomes UEL VC - University of East London (UEL)". *www.uel.ac.uk*. Архивирано од изворникот на 2019-09-04. Посетено на 2019-10-15.
3. ↑  Wheatstone, Richard (2014-08-08). „Class of '92 sign deal for students to help run @SalfordCityFC". *men*. Посетено на 2019-10-15.
4. ↑  „Vice-chancellors from across the Commonwealth join the ACU's governing body". *www.acu.ac.uk*. Посетено на 2019-10-15.
5. ↑  „ResearchGate". *ResearchGate*.
6. ↑  „Amanda J. Broderick - Google Scholar Citations". *scholar.google.co.uk*. Посетено на 2019-10-15.
7. ↑  Moutinho, Luiz; Bigné, Enrique; Manrai, Ajay K. (2014-01-10). *The Routledge Companion to the Future of Marketing*. Routledge. ISBN 9781136242861.
8. ↑  „Salford Business School wins Times Higher Education Business School of the Year award | News portal | University of Salford, Manchester". *www.salford.ac.uk*. Посетено на 2019-08-09.
**Арапско Кралство Сирија** ( арап. **المملكة العربية السورية** , *al-Mamlakah al-‘Arabīyah as-Sūrīyah* ) ― самопрогласена, непризнаена држава која прво на 5 октомври 1918 година со дозвола на британската војска прогласила „целосно и апсолутно независна.. . Арапска уставна влада". По повлекувањето на британските војски од Окупираните непријателски територии - Исток на 26 ноември 1919 година стекнала фактичка независност како „Емират",  а на 8 март 1920 година било прогласено кралството.

Како „кралство" постоела малку повеќе од четири месеци, од 8 март до 25 јули 1920 година.  На чело на кралството бил синот од шарифот Хусеин бин Али, Фајсал бин Хусеин. И покрај стремежот да се протега на територијата на Голема Сирија, Фајсал контролирал ограничено подрачје и бил зависен од Британија која, заедно со Франција, била против идејата за Голема Сирија и одбила да го признае кралството. Кралството им се предало на француските сили на 25 јули 1920 година.

 Емир Фајсал

Наводи
------

1. ↑  Zeine N. Zeine.
2. ↑  Tauber, Eliezer (13 September 2013). *The Formation of Modern Iraq and Syria*. Routledge. стр. 30–. ISBN 978-1-135-20118-0.
3. ↑  Kuhn, Anthony John (15 April 2011). „Broken Promises:The French Expulsion of Emir Feisal and the Failed Struggle for Syrian Independence". *Carnegie Mellon University/H&SS Senior Honors Thesis*: 60. Архивирано од изворникот на 2020-06-04. Посетено на 2023-01-13.
4. ↑  Antonius, George (1938). *The Arab Awakening: The Story of the Arab National Movement* (Reprint. изд.). H. Hamilton. стр. 104. ISBN 1626540861.
5. ↑  Itamar Rabinovich, *Symposium: The Greater-Syria Plan and the Palestine Problem in The Jerusalem Cathedra* (1982), p. 262.
**Вангел Темелковски Темов** e роден 1896 година во селото Царев Двор, Ресенско. Доброволец во Шпанската граѓанска војна (1936 - 1939). Поборник за независна Македонија. Работник по занимање. 
Емигрирал во Канада, а во 1927 година во САД. Во 1933 година станал член на Комунистичката партија. Во Шпанија дошол на 26 февруари 1937 година. Бил ранет во текот на војната. Во март 1939 година повторно заминал, односно пребегнал во САД, а во 1946 година се вратил во Македонија, во Скопје. Стигнал до војничкиот чин Капетан. Умрел на 27 април 1972 година.

Наводи
------

1. ↑  Македонци учесници во Шпанската граѓанска војна
**Билјарски песни** – пролетни обредно-календарски песни, поврзани со берењето на билките, со крмењето на добитокот и со започнувањето на објектите. 

Овие песни се поврзани со одредени празници од народниот и црковниот календар, најмногу со Ѓурѓовден, но и со Летник, Свети 40 маченици, Благовец, Цветници, Иванден и др. Билките се берат навечер спроти празникот или наутро, пред изгрејсонце, на самиот празник. Притоа се пее: Ајде на билје, бела Билјано,/ билје да бериш, стадо да крмиш,/ стадо да крмиш, стадо братово… итн. 

За повеќето песни карактеристичен е рефренот Билјаро! Сл’нце грејет, цвеќе пулит, Билјаро!/ Ветер вејет, шума листит, Билјаро!/ Роса росит, трева растет, Билјаро! Песните имаат свечено-величална смисла. Тие ги опеваат најискрените надежи на луѓето за лична среќа, здравје, љубов и напредок на целото семејство и за здравје и приплод на добитокот. Песните се исполнети со силна симболика, присуство на хиперболи и сл.

Наводи
------

1. ↑  *Македонска енциклопедија, том I*. Скопје: Македонска академија на науките и уметностите. 2009. стр. 151. ISBN 978-608-203-023-4.
*Млада жена бие путер*  
Жан-Франсоа Миле, 1848-1851 година  
Музеј на ликовни уметности (Бостон)
**Бутин** или **бучило** — алатка која се користи за издвојување путер од млекото.

Опис
----

**Биењето** се состои од механичко одвојување на честичките маснотии содржани во млекото (масни топчиња) од матеницата. Масните честички потоа се собираат заедно за да формираат зрна путер. Тие се вадат од бутинот, се мијат и се замесуваат. Биењето може да трае од околу триесет минути до два часа.

Модели бутини
-------------

Првите бутини биле направени од кожа или дрво, подоцна биле изработувани од керамика. Индустриските бутини се направени од метал.

Постојат различни модели на бутини. Во Македонија бил познат само еден вид на бутин, т.н. вертикален бутин.

*Вертикалниот бутин* е долгнавест буревиден сад за правење на матеница и добивање на путер и млечна маст со помош на долго матало. Садот има капак со дупка низ која се движи маталото.

Галерија
--------

* Различни модели
* Вертикален бутинВертикален бутин
* Нормандски бутин.Нормандски бутин.
* Разиграна употреба на бутин - Гравува од Корнеј Пети 19 век.Разиграна употреба на бутин - Гравува од Корнеј Пети 19 век.
* Бутин од долината Аоста (Етнографски музеј на Пети-монд, Торњон ).Бутин од долината Аоста (Етнографски музеј на Пети-монд, Торњон ).
* Бутин со вртежен систем со крила (Музеј на Анри-Матје )Бутин со вртежен систем со крила (Музеј на Анри-Матје )
* Бутин Валкур, 1873 година.Бутин Валкур, 1873 година.

Наводи
------

1. ↑  „бутин" — Дигитален речник на македонскиот јазик
2. ↑  „бутин" — Официјален дигитален речник на македонскиот јазик

Поврзано
--------

* Матеница
* Путер
*За други значења на поимот Билјанини Извори видете на појаснителната страница*
Билјанини Извори во декември 2020 г.
**Билјанини Извори** — извор на вода во Охрид, најпознат по легендите поврзани околу него.

Билјанини Извори всушност е преливот на вода во базенот што се наоѓа над отворите каде што таа истекува. Еден дел од базенот се користи за потребите на водоводот во Охрид, еден дел за потребите на Хидробилошки завод за вештачко одгледување рибен подмладок и за обезбедување чиста вода. Откако ќе се задоволат тие потреби, вишокот на вода се излива над отворите на Билјанини Извори.

Разгледница од 1930 година
Наоѓалиштето кај Билјанини Извори и самите извори преку лето го посетуваат до сто илјади домашни и странски туристи.

Легенди
-------

За бистрата вода на Билјанините извори, македонскиот народ пропеал многу песни. Имено, некогаш во дворецот под езерото кај Студенчишта, живеела вилата Езерка, ќерка на дедо Караорман. Вилата Езерка царувала над езерото и постојано им пречела на рибарите, превртувајќи ги нивните чамци а уловената риба ја враќала во езерото. Таа била многу завидлива и еден ден ја грабнала убавата мома Билјана, внука на дедо Чун. Ја однела во својот дворец за да си поигрува со неа. Убавата Билјана цела ноќ плачела од тага и нејзините солзи се претвориле во извори, кои понатаму биле наречени Билјанини извори. Дедо Чун за да ја победи вилата Езерка направил голем чамец. Од една страна веслале 6-7 луѓе, а само еден крмел. Вилата Езерка не можела да го преврти овој голем чамец и со него дедо Чун ја спасил убавата Билјана. Така, по дедо Чун големиот чамец го нарекле чун кој по својата лика е единствен на светот.

### Билјана платно белеше

Во старо време во древниот град Охрид живеела преубавата мома Билјана. Таа била толку убава што сите застанувале да ја погледнат нејзината убавина. Еден ден отишла мома Билјана кај изворите да го бели платното. Откако го избелила платното во бистрите изворски води го пружила на белиот песок да се суши. Тогаш, оттука поминувал караванот со 20 винари. Водачот на караванот под око ја гледал Билјана, вчудовиден од оваа боженсвена убавина го сопрел караванот пред белото платно. Тогаш мома Билјана им рекла на винарите: „Кротко терајте карванот да не ми платно згазите".

|  |  |  |
| --- | --- | --- |
| „ | Билјана платно белеше на охридските извори
Ми поминаа винари, винари белограѓани.
Винари белограѓани, да не ми платно згазите,
платното ми е даровно,
за свекор и за свекрва.
Билјано, моме убаво, ако ти платно згазиме
со вино ќе го платиме, со вино лута ракија.
Винари, белограѓани, не ви го сакам виното,
тук ви го сакам момчето што напред тера карванот
и носи кепче над око.
Билјано моме убаво
момчето ни е таксано
за него вино носиме, вино и лута ракија. | "|

Наводи
------

1. ↑  *СЕКНУВААТ БИЛЈАНИНИ ИЗВОРИ, ОД ОТВОРИТЕ ЕДВАЈ КАПЕ ВОДА*
**Баскиска азбука** — латинична азбука со која се пишува баскискиот јазик. Се состои од 27 букви.

Букви
-----

Азбуката се состои од 26 букви на основната латиница, како и буквите *ñ* (и *ç* како странска варијанта на *c*).

Во табелата се претставени сите букви, заедно со нивните гласови претставени по меѓународната фонетска азбука (МФА) и нивните најблиски еквиваленти во македонската фонологија:

| Буква | Баскиски назив | МФА | Мак. транс. |
| --- | --- | --- | --- |
| A | *a* | /a/ | а |
| B | *be* | /b/ | б |
| C | *ze\** | /s/, /k/ | с, к |
| D | *de* | /d/, /d̪/, /ð/ | д |
| E | *e* | /e/ | е |
| F | *efe* | /f/ | ф |
| G | *ge* | /g/, /ɣ/ | г |
| H | *hatxe* | ∅, /h/ | ∅, х |
| I | *i* | /i/, /i̭/ | и |
| J | *jota* | /j/, /x/, /ʝ/, /ɟ/ | ј, х, ѓ |
| K | *ka* | /k/ | к |
| L | *ele* | /l/ | л |
| M | *eme* | /m/ | м |
| N | *ene* | /n/ | н |
| Ñ | *eñe* | /ɲ/ | њ |
| O | *o* | /o/ | о |
| P | *pe* | /p/ | п |
| Q | *ku\** | /k/ | к |
| R | *erre* | /r/, /ɾ/ | р |
| S | *ese* | /s̺/ | с |
| T | *te* | /t/, /t̪/ | т |
| U | *u* | /u/, /u̯/ | у |
| V | *uve\** | /b/, /β/ | б, в |
| W | *uve bikoitza\** | /u̯/ | у |
| X | *ixa* | /ʃ/ | ш |
| Y | *i grekoa\** | /i/, /i̭/ | и |
| Z | *zeta* | /s̻/ | с |

**\*** Иако буквите C, Ç, Q, V, W и Y традиционално не му припаѓаат на баскискиот, тие се вклучени во азбуката за пишување на зборови од други јазици кои ги имаат.

Сите букви и двознаци претставуваат посебни фонеми. Исклучок е ситуацијата во највеќето дијалекти, кога пред *l* и *n* стои *i*, истите претрпуваат палатализација, и стануваат /ʎ/ (љ) и /ɲ/ (њ).

Буквата *h* е нема во највеќето подрачја, но се изговара во многу места на североистокот, па затпа е вклучена во азбуката.

Двознаци
--------

Баскиската азбука има неколку двознаци (диграми):

**DD** /ɟ/ (ѓ), **LL** /d͡ɮ/, **RR** /r/ (р), **TS** /t͡s̺/, **TT** /c/ (ќ), **TX** /ʧ͡/, **TZ** /t͡s̻/

Наводи
------

1. 1 2  Кралска академија на баскискиот јазик: Правило бр. 17 за стандардниот баскиски јазик: *Називи на буквите од баскиската азбука*, воведено на 25 ноември 1994 г. (баскиски) посет. 22 октомври 2010 г
2. ↑  „Баскиски јазик, азбука и изговор". *Omniglot.com*. Посетено на 2017-01-03. (англиски)
3. ↑  варијантата Ç (*ze hautsia*) се јавува само во заемки.
4. ↑  зависно од дијалектот

Надворешни врски
----------------

* Баскиски јазик Архивирано на 7 февруари 2012 г. — English Pen (англиски)
* Баскиската азбука
**Арапската салата** ― која било од различните јадења одсалати кои се дел од арапската кујна. Комбинирајќи многу различни овошја и зачини, а често се служат како дел од мезето, арапските салати ги вклучуваат оние од Алжир и Тунис како што се „алжирската салата" (*салата џазаирија*) и „Салатата со црни маслинки и портокали" (салатат зајтон) и од Тунис салатата машвија која е салата на скара направена од пиперки, домати, лук и кромид со маслинки и туна одозгора, оние од Сирија и Либан, како што се салата од артичока (салатаф куршоф) и салата од цвекло (салата шамандар), и оние од Палестина и Јордан. Други познати арапски салати што се јадат низ арапскиот свет вклучуваат фатуш и табули.

Рецептот за една арапска салата во списанието „*Woman's Day*" вклучува домат, краставица и кромид исечкан на коцки. Често помешана со магдонос и комбинирана со сок од свежо исцеден лимон и маслиново масло, арапската салата не содржи зелена салата. Сите зеленчуци освен кромидот се оставаат неизлупени, а салатата треба веднаш да се послужи. Други варијации вклучуваат служење со пржени кришки од пита или додавање сумак во преливот со лимон и масло. Меѓу Палестинците, оваа арапска салата е позната како салата ал-бундура („салата од домати") и познато е служена заедно со јадења со ориз.

Слични салати во Блискиот Исток се персиската салата ширази и турската чобан (овчарска) салата.

Поврзано
--------

* Список на арапски салати
* Список на предјадења
* Икона за портал Портал: „Храна"

Наводи
------

1. ↑  Salloum et al. 1997, p. 56-58.
2. ↑  Shulman, 2007, p. 128.
3. ↑  Wright, 2001, p. 251.
4. ↑  Women's Day Magazine: Arabic Salad Архивирано на 6 јули 2011.
5. ↑  Recipes from Bahrain and the Rest of the Middle East
6. ↑  Arabic Salad Recipe[*мртва врска*]
7. ↑  Farsoun, 2004, p. 138.

Библиографија
-------------

* Farsoun, Samih K. (2004), *Culture and Customs of the Palestinians* (Illustrated. изд.), Greenwood Publishing Group, ISBN 978-0-313-32051-4
* Salloum, Habeeb; Peters, James; Cassidy, Neal (1997), *From the Lands of Figs and Olives: Over 300 Delicious and Unusual Recipes from the Middle East and North Africa* (Illustrated. изд.), I.B.Tauris, ISBN 978-1-86064-038-4
* Shulman, Martha Rose (2007), *Mediterranean Harvest: Vegetarian Recipes from the World's Healthiest Cuisine* (Illustrated. изд.), Rodale, ISBN 978-1-59486-234-2
* Wright, Clifford A. (2001), *Mediterranean Vegetables: A Cook's ABC of Vegetables and Their Preparation in Spain, France, Italy, Greece, Turkey, the Middle East, and North Africa with More Than 200 Authentic Recipes for the Home Cook* (Illustrated. изд.), Harvard Common Press, ISBN 978-1-55832-196-0
Белигсхаузеновото Море како дел од Јужниот Океан.
**Белингсхаузеновото Море** е областа по должина на западната страна на Антарктичкиот полуостров помеѓу 57°18' W и 102°20' W западно од островот Александар, источно од Кејп Флајинг Фиш на островот Тарстон и јужно од островот Петар I (таму Јужен Востокистен). На југ, од запад кон исток, се Еитс Коуст, Брајан Коуст и Инглиш Коуст (западен дел) од Западен Антарктик. На запад од Кејп Флаинг Коуст тоа се приклучува на Амундсендовото Море.

Белингсхаузеновото море има површина од 487.000 km2 (188.000 кв. милји) и достигнува максимална длабочина од 4,5 километри (2,8 милји). Тоа ја содржи подводната рамнина, Белгингсхаузенова рамнина.

Тоа го добива своето име по адмиралот Тадеус Белингсхаузен, кој истражувал во областа во 1821 година.

Во доцната плиоценска епоха, пред околу 2,15 милиони години, астероидот Елтанин (околу 1-4 км во пречник) удрил во работ на Белингсхаузеновото море (во Јужниот Тихи Океан). Ова е единствениот познат удар во длабочините на океанската депресија во светот.
Противбомбашка единица на баталјонот
**Баталјонот за специјални операции** (Португалски: Batalhão de Operções Especiais - BOPE) е единица на Воената полиција на Парана, Бразил. Тоа е SWAT единица во државата Парана, која е обучена за вршење на операции со висок ризик кои не спаѓаат во способностите на редовните службеници.

Историја
--------

Првично, специјалните операции на Воената полиција на државата Парана беа за контра-герилска војна, но со крајот на Студената војна се претвори во специјални операции за спроведување на законот.

Задачи
------

Должностите на членовите на тимот на БОПЕ вклучуваат: спроведување на спасување на заложници и операции против тероризмот; Служат со висок ризик апсење и потерници за пребарување; покорувајќи ги барикадираните осомничени; и ангажирање на силно вооружени криминалци. Тимовите БОПЕ често се опремени со специјализирани огнено оружје, вклучувајќи и автоматско оружје, автоматски пушки, пушки за инфилтрација, средства за контрола на немири, солзавци и снајперски пушки. Тие имаат специјализирана опрема, вклучувајќи тешки оклопи, балистички штитови, алатки за влез и напредна оптика за ноќно гледање.
**Вангел Ајановски - Оче** (5 февруари 1909

 – 19 мај 1996

) — деец на македонското национално движење (НОД) од Егејска Македонија, основач и раководител на Македонската антифашистичка организација (МАО) Тајната ослободителна македонска организација (ТОМО). 

Во работничкото движење на Грција учествувал од 1928 година, како член на ОКНЕ. Во периодот меѓу двете светски војни бил член на Комунистичката партија на Грција (КПГ) и секретар на реонскиот комитет за Воден во 1941 година. Во 1942 година во Воден ја основал МАО. Во 1944 година бил заменик на политичкиот секретар на Прва егејска ударна бригада, а во наредната 1945 година, на 20 јануари ја формирал и раководел организацијата ТОМО. Во пролетта (месец април), истата година станал секретар на Окружниот комитет на НОФ за Воденско, а потоа од мај 1947, бил член на Извршниот одбор и организационен секретар на Централниот совет на НОФ на Македонците од Егејска Македонија. Во периодот од летото 1942 до октомври 1943 го уредувал весникот „Црвена Ѕвезда".

Вангел Ајановски, пред повеќе од триесетина години, го подарил оригиналниот примерок од прочуениот *Абецедар*, на Државниот архив на Македонија.

Творештво
---------

* „Егејски бури", 1975

Наводи
------

1. ↑  *Македонски историски речник*. Скопје: ИНИ. 2000. стр. 16. ISBN 9989-624-46-1. На `|first=` му недостасува `|last=` (help)
2. ↑  Христо Андоновски, Македонците под Грција во борбата против фашизмот 1940–1944, Скопје, 1968.
3. ↑  „Вангел Ајановски-Оче, познат македонски револуционер, му го подарил Оригиналниот „Абецедар" на Архивот на Македонија пред триесетина години". *Македонска нација*.

Надворешни врски
----------------

* Вангел Ајановски-Оче за разговорите со делегацијата на НОФ на Македонија од егејскиот дел на Македонија во Скопје
* Тајната Ослободителна Македонска Организација (ТОМО)
* АЈАНОВСКИ-ОЧЕ, Вангел Архивирано на 6 август 2020 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 81772803
* ISNI: 0000 0003 8524 0291

 |

 |
**Ана Паула Барос** е американска градежен и еколошки инженер родена во Африка, која моментално е претседател на инженерството на Доналд Бигар Вилет и раководител на одделот за градежништво и инженерство на животната средина на Универзитетот во Илиноис во Урбана-Шампејн и избран член на Американската асоцијација за Напредокот на науката избран член на Американското метеоролошко друштво. Во 2019 година таа била избрана за Националната академија за инженерство за „придонес за разбирање и предвидување на динамиката на врнежите и опасностите од поплави на планинските терени". Пред да се приклучи на Универзитетот во Илиноис, професорот Барос била професор по градежништво и инженерство на животната средина на Универзитетот Дјук.

Образование
-----------

Својата диплома за градежно инженерство ја стекнала на Универзитетот во Порто во 1985 година и е магистер по океанско инженерство во 1988 година, по што следело магистер по инженерство на животната средина на ОГИ Факултетот за наука и инженерство во 1990 година, а потоа и доктор на науки. по градежништво и инженерство на животна средина на Универзитетот во Вашингтон во 1993 година.

Истражување
-----------

Нејзините интереси се хидрологијата и врнежите, како што се ефектот на врнежите врз планините и земјата. Нејзиниот највисок цитиран труд е „Одвојување на ерозијата и врнежите на Хималаите", кој е референцирана преку 500 пати, според Google Scholar.

Публикации
----------

* Барос, АП; Ходес, ЈЛ; Арулрај, М, Декадална климатска варијабилност и просторна организација на длабока хидролошка суша, Писма за истражување на животната средина, том 12 бр. 10 (2017), стр.104005–104005
* Арулрај, М; Барос, АП, Откривање и класификација на плитки врнежи со користење на мултифреквентни радарски набљудувања и моделски симулации, Журнал за атмосферска и океанска технологија, том 34 бр. 9 (2017), стр. 1963–1983 година
* Разбирање на тоа како облаците и маглата на ниско ниво го менуваат дневниот циклус на орографските врнежи со користење на In Situ и сателитски набљудувања, далечинско мерење, том 9 бр. 9 (2017), стр. 920–920
* Вилсон, А.М.; Барос, AP, Orographic Land-Atmosphere Interactions and the Diurnal Cycle of Low-Level Clouds and Fog, Journal of Hydrometeorology, том 18 бр. 5 (2017), стр.1513–1533
* Тао, Ј; Барос, АП, Повеќегодишни податоци за атмосферско принудување за хидрлошко моделирање во региони на сложен терен – Методологија и евалуација во доменот на интегрираниот експеримент за врнежи и хидрологија 2014 година, Списание за хидрологија (2017)

Наводи
------


1. 1 2 3  „Ana P. Barros". illinois.edu. Посетено на April 9, 2021.
2. ↑  „Three Faculty Elected Fellows AAAS". duke.edu. November 21, 2017. Посетено на December 20, 2017.
3. ↑  „Fellows". ametsoc.org. Посетено на December 20, 2017.
4. ↑  „Barros, Tarokh Elected Members of the National Academy of Engineering". Duke Pratt School of Engineering. Посетено на 19 July 2019.
5. ↑  „National Academy of Engineering". *National Academy of Engineering*. Посетено на 19 July 2019.
6. ↑  „Ana Barros". duke.edu. Посетено на December 20, 2017.
7. ↑  „Ana P Barros". scholar.google.com. Посетено на December 20, 2017.
**„Баскервилски пес"** (англиски: *The Hound of the Baskervilles*) - американски филм од 1939 година, во режија на Раул Волш, заснован на истоимениот роман на Артур Конан Дојл. Главните улоги ги толкуваат: Базил Ретбон, Најџел Брус и Лајонел Етвил. Оваа се смета за најпознатата екранизација на романот и често се смета за една од најдобрите филмски верзии. Истовремено, ова е првиот од 14 филмови за Шерлок Холмс во кои глумеле Ретбон и Брус, како и првиот филм за Холмс сместен во викторијанската ера.

Синопсис
--------

Шерлок Холмс и д-р Вотсон се повикани да го истражат случајот за натприродниот пес, кој ги убива сите потенцијални наследници на мистериозниот имот. Шерлок не верува во легендите и паранормалните работи и затоа тој и д-р Вотсон се нафаќаат да ја решат мистеријата и да ја откријат вистината...

Наводи
------

1. ↑  8.5.2021 РТС, Баскервилски пас (пристапено на 8.5.2021)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Белиот мост** или **Мостот на љубовта** е изграден во 1844 година во Врање. Мостот се наоѓа над Врањска река, во улицата Девет Југовиќа, а се наоѓа и на грбот на градот Врање. Претставува недвижно културно добро како споменик на културата.

Легенда
-------

Легендата вели дека мостот го изградила мајката на Турчинката Ајша во спомен на несреќната љубов на нејзината ќерка и српскиот овчар Стојан.

Пророците на Селим-бег му прорекле дека неговата ќерка Ајша ќе се заљуби во Србин. Иако таткото се обидел да го спречи пророштвото со затворање на својата ќерка, не успеал. Кога ги нашол Стојан и Ајша прегрнати покрај реката, се обидел да го убие српскиот овчар. Сепак, тој ја убил сопствената ќерка, која со своето тело го заштитила младиот човек што го сакала. После тоа, Стојан со нож си го одзел животот.

На местото каде што се случил настанот бил изграден мост, а на мостот била поставена плоча *т.н.* *тарих*, на кој има натпис на турски и арапски јазик: *„Проклет да е тој што го одвојува она што љубовта го спојува".*

Содржината на текстот од таблата ја превел матичарот Хафис Тутфи Мунсалиховиќ.

```
*„Овој мост ќе се вика Бел мост,*
*тоа ќе послужи како олеснување.*
*Водата што тече под неа*
*нека му служи на народот за здравје!*

*Минувачи, поминете еднаш*
*преку мостот и вратете се:*
*Ќе видите дека е изграден*
*за доброто на секој човек.*
*Мухамед Мустафо, посредувај*
*за хуманата сопственичка Ајша..."*
```

Галерија
--------

* Детал од мостотДетал од мостот
* мост во 1918 годинамост во 1918 година

Поврзано
--------

* Список на споменици на културата во областа Пчиња
* Фонтана Јеренка
* Камениот мост во Зовиќ

Извори
------

1. ↑  „Знаменитости Врања на сајту Туристичке организације Врања". Архивирано од изворникот на 28. 09. 2007. Посетено на 01. 09. 2007. Проверете ги датумските вредности во: `|accessdate=, |archive-date=` (help)
2. ↑  Аначков, Дарко (6. 2. 2018). „Бели мост у Врању – мост трагичне љубави". glaspress.rs. Посетено на 25. 1. 2021. Проверете ги датумските вредности во: `|access-date=, |date=` (help)
3. ↑  Остојић, Емилија (2004). *Врање на раскршћу*. Врање: Плутос. стр. бр. 50. ISBN 86-83823-15-6. Проверете ги датумските вредности во: `|access-date=` (help); `|access-date=` бара `|url=` (help)

Надворешни врски
----------------

* Портал: Србија

* \*Републички завод за заштита на спомениците на културата - Белград Архивирано на 6 февруари 2021 г.
* Список на споменици
* Републички завод за заштита на спомениците на културата-Белград / База на недвижен културен имот
* Мостот во Србија крие трагична приказна (Б92, 22.02.2018)
* Стариот мост во Врање

Предлошка:Врање
**Артур Тјудор** (19/20 септември 1486 – 2 април 1502) — прв син на англискиот крал Хенри VII и Елизабета Јоршка.

Како највозрасен син на кралот, тој се родил еден месец порано од предвиденото. По неговото раѓање, тој ја добил титулата принц од Велс, и од тој момент и неговите наследници ја имале истата титула, односно титулата го означувала идниот монарх на Англија. Хенри самиот себеси се сметал дека води директно потекло од античките британски кралеви, па така на својот првенец му го дал името Артур, според легендарниот Крал Артур. Се смета дека Артур, главно поради нередовното му раѓање, цел живот бил слаб и болестлив за разлика од неговиот помлад брат Хенри.

По зазимањето на власта од страна на Хенри VII, тој сакал да ја прошири својата унија со шпанското кралство, па така договорил брак помеѓу ќерката на Фернандо II Арагонски и Изабела I Кастиљска, Катерина Арагонска. Во 1499 година кралот Хенри наредил да се погубат сите претенденти за англискиот престол.

Артур и Катерина еден на друг си пишувале на латински јазик, бидејќи и двете страни не го познавале јазикот на другиот. Артур освен латински, знаел грчки јазик. Бракот помеѓу Артур и Катерина не бил склучен сè додека Артур не наполнил 15 години. Катерина во Англија пристигнала на 4 ноември, а венчавката била одржана десет дена подоцна. Принцот и принцезата од Велс живееле во дворецот Лудлов, каде Артур требал да претседава со велшкиот совет. По само неколку месеци, Артур и Катерина се разболиле. Принцезата преживеела, но не и престолонаследникот. Така, на 2 април 1502 година Катерина останала вдовица. Се смета дека Артур починал од туберкулоза или дијабетис.

По смртта на Артур и веста дека Катерина не забременила од него, позицијата на престолонаследникот односно принцот од Велс се пренасочила кон неговиот брат Хенри, кој по смртта на својот татко станал крал на Англија. Хенри се оженил со вдовицата на својот брат Катерина.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 137959871
* LCCN: n91059567
* ISNI: 0000 0000 9385 3424
* GND: 119048914
* SUDOC: 144585901

 |

 |
мапа на локација на Баскијамапа на локација на Баскија
Грб на БаскијаГрб на Баскија
**Баскија** или **Баскиска земја** (на баскиски: *Euskal Herria*; на шпански: *País Vasco*; на француски: *Pays basque*) — името на земјата на Баските. Регијата се наоѓа на западните Пиринеи, опфаќајќи ја границата меѓу Франција и Шпанија на брегот на Бискајскиот Залив. Најстарото документирано баскиско име за областа во која живеат е **Еускал Херија** и датира од 16 век. Оваа регија ги опфаќа границите на шпанските автономни заедници Баскија и Навара и на Северна Баскија во Франција. Таа е земјата на баскискиот народ (на баскиски: *Euskaldunak*), нивниот јазик (на баскиски: *Euskara*), култура и традиции. Областа не е ниту јазично ниту културно хомогена, па одредени делови имаат мнозинско население кое не се смета за баскиско.
**Аналитичката археологија** го опфаќа дијапазонот на проучување на човечкото однесување и воопшто однесувањето во долгиот тек на човечката еволуција, преку аналитички методи добиени со компјутерски програми. Како и другите под-сициплини кои ги користат овие методи, овој термин е главно резервиран пред сè за (математичките) методи кои реално не би можеле да се изведат без употребата на компјутер.

**Аналитичката археологија** може да опфати употреба на Географски информациски систем (ГИС), посебно кога се аплицира на просторната анализа.

|  |  |
| --- | --- |
| Stub icon | *Оваа статија поврзано со археологијата е никулец. Можете да помогнете со тоа што ќе ја проширите.** п
* р
* у
 |
**Барбара Нтамбирвеки Каругоњо** е адвокатка, академик и активистка во Уганда. Таа е предавач на Правниот факултет на Уганда Пентекосталниот универзитет, приватен универзитет.

Позадина и образование
----------------------

Нтамбирвеки има диплома по правни науки на Универзитетот Макерере, најстариот и најголемиот јавен универзитет во Уганда. Таа, исто така, има диплома за правна пракса од Центарот за развој на правото. Нејзиниот магистер по правни науки се стекна на Универзитетот во Кејп Таун во Јужна Африка.

Кариера
-------

Таа е предавачка на Правниот факултет на кампусот Кампала на Универзитетот во Уганда Пентекостал. Таа, исто така, служи како адвокат во адвокатската канцеларија на Ntambirweki Kandeebe & Company Advocates, специјализирана за комерцијални трансакции, судски спорови и административно право. Таа истовремено работи како истражувачки службеник во организацијата Адвокатес Коалиција за развој и животна средина, каде што „обезбедува истражувачка и административна поддршка за различните проекти во рамките на Програмата".

Во нејзините лични текстови, Нтабирвеки ја препознава доминацијата на земјоделството во националната економија. Таа тврди дека за да се максимизира земјоделското производство, примената на науката и технологијата е критично важна. Таа го критикува малото финансирање од страна на владата на Уганда за земјоделски истражувања.

Поврзано
--------

* Силвија Тамале
* Захара Нампево
* Судството на Уганда
* Список на универзитетски лидери во Уганда

Наводи
------

Надворешни врски
----------------

* Уставниот суд го отфрли случајот „Поткуп" на пратеници Архивирано на 3 март 2016 г.
* Вклучете ги младите во развојот на земјоделството за да се реши економската криза
* Веб-страница на Уганда Пентекосталниот универзитет


1. ↑  UNCHE. „Uganda National Council for Higher Education: Private Universities". Uganda National Council for Higher Education (UNCHE). Архивирано од изворникот на 2018-07-02. Посетено на 13 September 2014.[*мртва врска*]
2. 1 2 3  ACODE (12 November 2016). „Profile of Barbara Ntambirweki". Kampala: Acode Uganda (ACODE). Архивирано од изворникот на 2018-09-19. Посетено на 12 November 2016.[*мртва врска*]
3. ↑  NKCA (12 November 2016). „Ntambirweki Kandeebe & Company Advocates: Profile of The Advocates". Kampala: Ntambirweki.com (NKCA). Архивирано од изворникот на 1 November 2016. Посетено на 11 November 2016.
4. ↑  Barbara Ntambirweki Karugonjo (9 June 2012). „Invest in science and technology to boost agricultural development". Kampala. Архивирано од изворникот на 13 September 2014. Посетено на 12 November 2016.
**Баталоска џамија** — џамија во селото Дебреште. Џамијата се наоѓа во крајниот источен дел од селото, во непосредна близина на патот кој продолжува до селото Ропотово.

Архитектура
-----------

Градбата на џамијата има четириаголна основа и се состои од приземје и кат. Покриена е со полукружна купола со полутопчест метален кров, а на работ од секоја страна на покривниот дел има по едно мало украсно минаре. Влезот на џамијата е сместен од северната страна. Џамијата има две минариња со многуаголна основа и со по две шерефиња. Објектот е изграден од камен. Дворот на џамијата е оградена со камено-метална ограда и во него има шадрван и помошен објект.

Галерија
--------

* Поглед на џамијатаПоглед на џамијата
* Влезот во џамијатаВлезот во џамијата
* ШадрванШадрван
* Помошниот објектПомошниот објект

Поврзано
--------

* Долна џамија
* Камена џамија
* Средна џамија
* Горна џамија
* Дебреште
* Прилепско муфтиство

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. стр. 83. ISBN 978-608-65143-2-7.
2. ↑  „Дебреште". *OldPrilep*. 28 ноември 2011.

Надворешни врски
----------------

* Баталоска џамија на Ризницата ?
Поглед кон Бат
**Бат**(англиски: *Bath*) град во Велика Британија, во Англија, во Самерсет. Се наоѓа 99 западно од Лондон и 13 југоисточно од Бристол. Според проценка од 2007 година во градот живееле 94.650 жители. Познат е по три извори на топлина. Статусот, градот го добил во 1590.

Бат е под заштита на УНЕСКО.

Историја
--------

Римската Thermae во Пештери
Градот настанал како одморалиште именуван со латинското име во Римскиот период, 43 години на новата ера, иако вербални традиција укажува на тоа дека бања била позната и пред тоа. Неговите одморалишта се лековити за голем број хронични болестиПредлошка:Чињеница. Градот има георгиански архитектонски стил како *Кралскиот месец*.

Географија
----------

### Клима

| Клима Уред (Лилјак) |
| --- |
| Слика \ Месец | .Јан. | .февруари. | .Март. | .април. | .Може да. | .јуни. | .Јули. | .Avg. | .септември. | .октомври. | .Сега. | .декември. | .Вие. |
| Просечна висока ( °C (°F) | 8,1 (46,6) | 8,3 (46,9) | 10,6 (51,1) | 12,9 (55,2) | 16,5 (61,7) | 19,3 (66,7) | 21,7 (71,1) | 21,5 (70,7) | 18,6 (65,5) | 14,8 (58,6) | 11.1 V (52) | 9,0 (48,2) | 14.4 V (57,9) |
| Просечна ниска, °C (°F) | 1,4 (34,5) | 1,3 (34,3) | 2,7 (36,9) | 3.7 V (38,7) | 6,8 (44,2) | 9,7 (49,5) | 11,9 (53,4) | 11,7 (53,1) | 9,6 (49,3) | 6,9 (44,4) | 3,6 (38,5) | 2,4 (36,3) | 6,0 (42,8) |
| Количината на врнежи, мм (во) | 72,0 (28,35) | 55,6 (На 21.89) | 56,6 (22,28) | 47,3 (18,62) | 48,9 (19,25) | 57,2 (22,52) | 48,9 (19,25) | 56,6 (22,28) | 64,5 (На 25.39) | 67,9 (26,73) | 65,8 (Или 25.91) | 83,3 (32,8) | 724,5 (285,24) |
|

Население
---------

Во градот во 2008 година живееле 94.650 жители.

Партнерски градови
------------------

* Брауншвајг, Германија
* Алкмар, Холандија
* Екс ан Прованс, Франција

Наводи
------

1. ↑  „History of Bath's Spa". Bath Tourism Plus. Посетено на 25 јануари 2011.

Надворешни врски
----------------